Source: https://24secunde.ro/grupa-galbena-fara-surprize-in-etapa-a-8-a/
Timestamp: 2019-12-05 20:35:53+00:00

Document:
Grupa Galbenă - Fără surprize în etapa a 8-a - 24secunde.ro
In LNBM - ȘtiriTags clasament, etapa 8, grupa galbena, LNBM, program, rezultate, rezumat 24/03/2019 Adrian Micinic
În deschiderea etapei, CSO Voluntari s-a impus la Constanța cu scorul de 91-66. Partida nu a avut istoric, fiind controlată în totalitate de elevii lui Eugen Ilie. Pe sferturi: 24-14, 21-14, 30-16, 16-22.
Danilo Tasic a totalizat 19 puncte, 4 recuperări, 2 intercepții și 2 capace, alți patru jucători ai ilfovenilor având peste zece puncte. În replică, Alin Andrieș a totalizat 14 puncte, 6 recuperări și 5 pase decisive.
Steaua București s-a desprins decisiv după pauză în confruntarea cu CSM Mediaș. Rezultatul final a fost de 84-60. Militarii conduceau la jumătatea partidei cu 36-30, însă au reușit un parțial de 35-16 în secvența a 3-a. Ultimul act nu a mai contat.
Austin Chatman a reușit 16 puncte, alți trei jucători având peste zece puncte în contul Stelei. De cealaltă parte, Titus Nicoară a reușit 13 puncte, iar Stefan Sajin a totalizat 13 puncte, 10 recuperări pentru Mediaș
În fine, Dinamo Știința București s-a impus în duelul cu CSM Phoenix CSU Galați. Rezultatul final fost de 84-75. Aceasta a fost prima apariție a echipei antrenate de Tudor Costescu după calificarea la Final Four-ul Cupei României. Partida a fost controlată de bucureșteni, aceștia câștigând primele trei secvențe.
Justin Baker a totalizat 23 puncte, 8 recuperări, alți trei jucători având peste zece puncte. La Dinamo Știința au revenit Modestas Kumpys și Willie Kemp. De cealaltă parte, Mark Dorris Jr a reușit 17 puncte, 7 reucperări și 4 pase decisive.
Dinamo Știința București – 7/1 15 puncte
CSO Voluntari – 7/1 15 puncte
Steaua București – 6/2 14 puncte
CSM Phoenix CSU Galați – 3/5 11 puncte
CSM Mediaș – 1/7 9 puncte
Athletic Constanța – 0/8 8 puncte
CSM Mediaș vs Dinamo Știința București – ora 18:00
CSM Phoenix CSU Galați vs Athletic Constanța
CSO Voluntari vs Steaua București
Steaua este obligată să câștige confruntarea de la Voluntari pentru a păstra șanse de calificare în playoff-ul LNBM.

References: CSM 
 CSM 

CSM 

CSM 

CSM 

CSM